**https://cloud6.edupage.org/cloud?z:J5fc%2FuNyXYs7Si6zvJcNrlDT0lAWU2%2BObI7H3TrRdY6h%2FUdswjwcqCgv4gU3LQ5APrijímacie pohovory zo slovenského jazyka a literatúry - šk. rok 2022/2023**

**1. kolo/máj**

**Ukážka 1**

**Jedno z najmladších miest na Slovensku môže ísť príkladom**

02. 10. 2018 (39/2018) Bola raz dedina, ku ktorej pribudlo sídlisko, a zrodilo sa mesto. Hoci patrí Veľký Krtíš medzi vôbec najmladšie na Slovensku, za to, čo počas krátkej histórie dokázal, sa nemusí hanbiť. Aj keď cesta do tohto okresného sídla na hranici Hontu a Novohradu je stále strastiplnou záležitosťou, keď už sem dorazíte, ovanie vás príjemný malomestský pokoj. Zápchy áut nečakajte ani počas doprav­nej špičky, s miestom na parkovanie v centre žiadny problém. Cena? Doslova smiešna. K tomu ako bonus vynovené cesty a chodníky, výborný, hoci neskorý obed, milí ľudia, príjemný vínny ozón počas exkurzie v úspešnom podniku. Po tom, čo tu v roku 2015 odložili náradie poslední baníci, sa môžu vo Veľkom Krtíši naplno vrátiť k vinárskej tradícii, ktorá sprevádzala túto oblasť už od staroveku.

------------------

Nachádzame sa v obci s prebohatou históriou a zároveň v jednom z najmladších miest Slovenska, ktoré vzniklo spolu s okresom až v roku 1968 spojením pôvodnej dediny s novovybudovaným sídliskom. Zaujímavé je, že sa tak stalo krátko pred augustovým vstupom „spriatelených“ vojsk Varšavskej zmluvy. Začiatok mestskej éry tak sprevádzali maďarské tanky. Uplynulé leto si Veľkokrtíšania pripomenuli polstoročné jubileum celodennou športovou akciou s večerným ohňostrojom a diskotékou. Spomínali, ako hnedé uhlie zmenilo tvár niekdajšej dediny, ktorej prvá písomná zmienka siaha až do roku 1245.

Zdroj: <https://zivot.pluska.sk/clanok/550929/maju-biokupalisko-vybudovali-zimny-stadion-jedno-z-najmladsich-miest-na-slovensku-moze-ist-prikladom>

1. **Ktorý jazykový štýl sa uplatňuje v ukážke?**
2. hovorový C. umelecký
3. administratívny D. publicistický
4. **Kedy Veľkokrtíšania oslávili polstoročné jubileum svojho mesta?**
5. v lete 2015 C. v lete 2017
6. v lete 2016 D. v lete 2018
7. **Aký je komunikačný zámer ukážky?**
8. Podať zaujímavé a výstižné informácie o meste Veľký Krtíš.
9. Prilákať turistov do tohto malého, mladého mesta na Slovensku.
10. Vysvetliť vznik mesta a priaznivý vývoj ekonomiky v meste.
11. Informovať čitateľov o bohatej histórii a súčasnom živote mesta.
12. **Čím môže ísť Veľký Krtíš podľa informácií v ukážke ostatným mestám príkladom?**
13. svojou baníckou tradíciou
14. svojimi vinárskymi aktivitami
15. starostlivosťou o život ľudí v meste
16. pripomínaním si svojich historických koreňov
17. **Z prvého odseku ukážky vypíš slovo so slabikotvornou spoluhláskou.**

........................................................

1. **Ukážka je skrátená. Je to časť**
2. rozprávky B. správy C. reportáže D. literatúry faktu
3. **Napíš názov obyvateľa mesta Banská Štiavnica.**

..................................................................

1. **Veta *Veľký Krtíš sa nemusí hanbiť* je:**
2. metafora B. personifikácia C. prirovnanie D. metonymia
3. **V poslednej vete ukážky sa nenachádza:**
4. združené pomenovanie
5. dokonavé sloveso
6. nezhodný prívlastok
7. viacnásobný prívlastok

**Ukážka 2**

**10. Pravopisná doplňovačka (doplň do textu chýbajúce písmená):**

Už star\_\_ \_\_gypťania vedeli, že mnohé rastliny obsahujú liečivé látky, ktoré sú ešte aj dnes súčasťou najmodernejších lieko\_\_. Liečivé b\_\_link\_\_ prež\_\_vajú svoju renesanciu nielen vo farmakológii, ale aj v domácnostiach. Akob\_\_ sme si zrazu spomenuli, že v oknách naš\_\_ch bab\_\_čiek sa zelenel rozmarín, v záhradách rástla šalvia a na povale rozvoniavali kvet\_\_

z vlastnoručne natrhanej baz\_\_, lip\_\_ alebo materinej dúšky. Aj m\_\_ si môžeme v záhrade alebo aspoň na balkóne dopestovať liečivé rastlink\_\_ a potešiť sa ich vôňo\_\_ a chuťo\_\_.

*Zdroj: Nové recepty v slovenskej kuchyni*

**11. Utvor prídavné mená z podstatných mien *chuť – vôňa – šalvia:***

........................................................................

**12. Poradie vetných členov vo vete: *Mnohé rastliny obsahujú účinné látky* je:**

A. zhodný prívlastok – priamy predmet – slovesný prísudok – zhodný prívlastok – vyjadrený podmet

B. zhodný prívlastok – vyjadrený podmet – slovesný prísudok – zhodný prívlastok – priamy predmet

C. nezhodný prívlastok – vyjadrený podmet – slovesno-menný prísudok – zhodný prívlastok – priamy predmet

D. zhodný prívlastok – priamy predmet – slovesný prísudok – nezhodný prívlastok – vyjadrený podmet

**13. Rozdeľ na slabiky slovo *farmakológia*.**

........................................................................

**14. K útvarom opisného slohového postupu patria:**

A. charakteristika, správa, statický opis C. opis osoby, dotazník, recenzia

B. umelecký opis, dynamický opis, žiadosť D. odborný opis, dynamický opis, charakteristika

**Ukážka 3**

Zajac bol rýchly bežec a neraz si kvôli tomu doberal starú korytnačku. „Aká si pomalá," vzdychol si vždy, keď sa korytnačka vliekla **okolo** neho, „nečudoval by som sa, keby si bola **najpomalšie** zviera na svete. Ty **asi** ani nevieš, čo je to ponáhľať sa." Korytnačka odvetila: „Myslím, že keby som musela, vedela by som sa pohybovať celkom rýchlo, " a vyzerala celkom spokojne. Zajac sa rozosmial: „To je dobré! Chceš si to rozdať v pretekoch a poraziť ma?" Korytnačka chvíľu rozmýšľala a napokon povedala: „Áno, pretekajme a porazím ťa!" Preteky vzbudili medzi ostatnými veľký záujem. Všetky zvieratá sa v určený deň poschádzali, aby sa pozreli, ako líška odštartuje tieto zaujímavé preteky. Zajac nasadil na začiatku také tempo, že o chvíľu stratil všetkých z dohľadu. Čoskoro sa pred ním vynoril cieľ. Zrazu mu čosi prišlo na um a zastal. „Počkám na korytnačku, kým sa chudera nedoplazí až sem a pred očami jej prebehnem cieľom." A tak si sadol pod strom a čoskoro zaspal. Stará korytnačka zatiaľ pomaly, ale húževnato kráčala vpred, prešla popri strome a zajacovi a napokon dorazila do cieľa. Zajaca zobudili až ovácie, ktorými ostatné zvieratá vítali korytnačku.

**15. Ktoré tvrdenie je ponaučením bájky?**

1. Keď si vytrvalý, aj pomaly zájdeš do cieľa.
2. Keď budeš usilovný, výsledky tvojej práce ťa prekvapia.
3. Iba priateľstvo ti pomôže na ceste k vytúženému cieľu.
4. Do cieľa určite prídeš, ak nezaspíš na vavrínoch.

**16. Podľa ktorých vzorov sa skloňujú podstatné mená *zajac, korytnačka, preteky, zvieratá?***

1. stroj, žena, žena, mesto
2. chlap, žena, dub, dievča
3. stroj, ulica, dub, hrdina
4. chlap, žena, žena, mesto

**17. Vyznačené slová v ukážke sú:**

1. predložka, príslovka, častica
2. príslovka, príslovka, spojka
3. predložka, prídavné meno, častica
4. príslovka, prídavné meno, predložka

**18. Ktorý vetný člen sa nenachádza v prvej vete ukážky?**

1. slovesno-menný prísudok
2. nepriamy predmet
3. príslovkové určenie
4. prívlastok

**19. Ktorá povahová vlastnosť bola príčinou porážky zajaca?**

1. prefíkanosť
2. pýcha
3. netrpezlivosť
4. lenivosť

**20. Vo vete, ktorou korytnačka vyjadrila svoje odvážne rozhodnutie, sa nenachádza:**

1. zámeno
2. spojka
3. častica
4. citoslovce

**21. Vo vetách *Zajac nasadil na začiatku také tempo, že o chvíľu stratil všetkých z dohľadu*. *Čoskoro sa pred ním vynoril cieľ.* sa skrýva názov jednej prozodickej vlastnosti reči. O ktorú vlastnosť ide?**

........................................................................

**22. Podčiarknutú vetu urč podľa obsahu (modálnosti).**

........................................................................

**23. Bájka sa ako žáner vyznačuje tým, že:**

A. vždy sa končí tragicky C. obsahuje inotaj a poučenie

B. existuje len vo forme poézie D. vysvetľuje pôvod vecí a javov

**24. Vymenuj základné literárne druhy:**

........................................................................